PRIMĂRIA COMUNEI BUNEȘTI

JUDEȚUL VÂLCEA

NR.7795 /23.09.2026
ANUNȚ


Primăria Comunei Bunești, cu sediul în comuna Bunești, strada Principală, nr. 1, județul Vâlcea, organizează concurs în conformitate cu prevederile  H.G. nr.1336/2022 pentru aprobarea Regulamentului-cadru privind organizarea carierei personalului contractual din sectorul bugetar plătit din fonduri publice, cu modificările și completările ulterioare și în baza prevederilor art.XXII, alin.(2), alin.(3) și alin.(6) al Legii nr.141/2025 privind unele masuri fiscal-bugetare, cu modificările și completările ulterioare, pentru ocuparea unei funcții contractuale vacante de execuție de terapeut ocupational (S), pe perioadă nedeterminată, cu normă întreagă și durata normală a timpului de muncă de 40 ore pe săptămână la Centrul de zi pentru copii aflați în situație de risc de separare de părinți în comuna Bunești, județul Vâlcea.
Dosarele de înscriere la concurs se depun la sediul Primăriei Comunei Bunești, județul Vâlcea, în termen de 10 zile lucrătoare de la data publicării anunțului, respectiv până la data de 09.10.2026, ora 15.00, și conform prevederilor art. 35, alin. (1) din H.G. nr. 1336/2022 pentru aprobarea Regulamentului-cadru privind organizarea carierei personalului contractual din sectorul bugetar plătit din fonduri publice, vor conține următoarele documente:

a) formular de înscriere la concurs, conform modelului prevăzut la anexa nr.2 din H.G. nr.1336/2022, cu modificările și completările ulterioare;

b) copia actului de identitate sau orice alt document care atestă identitatea, potrivit legii, aflat în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specalizări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unittățile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art.1, alin.(2) din Legea nr.118/2019 privind Registrul national automatizat cu privire la persoanele care au comis infracțiuni sexuale, de exploatare a unor personae sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun European;

*Notă: 

- modelul orientativ al adeverinței menționate la lit.e) este prevăzut în anexa nr.3 din H.G. nr.1336/2022 pentru aprobarea Regulamentului-cadru privind organizarea carierei personalului contractual din sectorul bugetar plătit din fonduri publice;

- adeverința care astestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie  însoțită de copia certificatului de încadrare într-un grad de handicap, emis în condițiile legii:
- copiile de pe actele prevăzute la lit.b) – e), precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs;

- documentul prevăzut la lit.f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentelor anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
În vederea participării la concurs, candidații trebuie să îndeplinească condițiile generale prevăzute la art.15 din H.G. nr. 1336/2022 precum și cerințele specifice prevăzute la art. 542, alin. (1) și (2) din O.U.G. nr. 57/2019 privind Codul administrativ, cu modificările și completările ulterioare.

CONDIȚII GENERALE:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr.53/2003 – Codul Muncii, republicată, cu modificările și completările ușterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și după caz, alte condiții specifice potrivit cerințelor postului scos la concurs;

f) nu a fost condamnată definitivă pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complemetară prin care i-a fost interzisă exercitarea dreptului de a ocupa  funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art.1, alin.(2) din Legea nr.118/2019 privind Registrul national automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art.35, alin.(1), lit.h);
Condiții specifice necesare în vederea participării la concurs și a ocupării funcției contractuale de execuție de terapeut occupational:
- studii superioare de lungă durată, absolvite în domeniul fundamental: ramura psihologie – domeniul de licență psihologie specializarea terapie ocupațională;
- vechimea în specialitatea studiilor superioare absolvite de minim 3 ani.
Tipul probelor de concurs:

- selecția dosarelor de înscriere;

- probă scrisă;

- interviu.
BIBLIOGRAFIE/TEMATICĂ

1.Legea nr.53/2003 privind Codul muncii, cu modificările și completările ulterioare;


TITLUL II – Contractul individual de muncă;

2.Ordonanța de Urgență a Guvernului nr.57/2019 privind Codul administrativ, cu modificările și completările ulterioare;


PARTEA I, TITLUL III – Principiile generale aplicabile administrației publice;


PARTEA VI, TITLUL III – Personalul contractual din autoritățile și instituțiile publice;

3.Legea nr.292/2011 a asistenței sociale, cu modificările și completările ulterioare;

4.Legea nr.272/2004 privind protecția și promovarea drepturilor copilului, republicată;

5.Legea nr. 197/2012 privind asigurarea calităţii în domeniul serviciilor sociale cu modificările și completările ulterioare;
6.Ordonanța de Urgență a Guvernului nr.137/2000, republicată, privind prevenirea și sancționarea tuturor formelor de discriminare, cu modificările și și completările ulterioare;

7.Legea nr.202/2002, republicată, privind egalitatea de șanse și de tratament între femei și bărbați, cu modificărille și cpmpletările ulterioare;
CALENDARUL DE DESFĂȘURARE AL CONCURSULUI

	Nr.

crt.
	ACTIVITĂȚI
	DATA ȘI ORA

	1.
	Publicarea anunțului
	25.09.2026

	2.
	Termenul limită pentru depunerea dosarelor
	09.10.2026, ora 15:00

	3.
	Selecția dosarelor
	13.10.2026, ora 13:30

	4.
	Afișarea rezultatelor selectării dosarelor
	14.10.2026, ora 13:30                            

	5.
	Depunerea contestațiilor cu privire la rezultatul selecției
	15.10.2026, ora 13:30                            

	6.
	Soluționarea și afișarea rezultatelor în urma contestațiilor
	16.10.2026, ora 13:30                            

	7.
	Organizarea probei scrise
	19.10.2026, ora 09:00                            

	8.
	Afișarea rezultatelor probei scrise
	19.10.2026, ora 15:00                            

	9.
	Depunerea contestațiilor cu privire la proba scrisă
	20.10.2026, ora 15:00                            

	10.
	Afișarea rezultatelor în urma contestațiilor
	21.10.2026, ora 15:00                            

	11.
	Susținerea interviului
	22.10.2026, ora 10:00                            

	12.
	Afișarea rezultatelor interviului
	22.10.2026, ora 13:00                            

	13.
	Depunerea contestațiilor la proba interviu
	23.10.2026, ora 13:00                            

	14.
	Afișarea rezultatelor în urma contestațiilor
	26.10.2026, ora 13:00                            

	15.
	Comunicarea rezultatelor finale
	27.10.2026, ora 13:00                            


Informații suplimentare se pot obține la numărul de telefon 0762.258.913 sau pe adresa de e-mail: bunesti@vl.e-adm.ro





PRIMAR,





       RADI VIOREL

